त्यसबेला मैले बालसखा विकास विद्यालयमा पढाउन थालिसकेको थिएँ । उद्योग ००८ र प्रगति ०१६ मा बन्द भए । तर, शशीकलाद्वारा सम्पादित स्वास्नीमान्छे (०१५) र श्यामप्रसाद शर्माद्वारा सम्पादित साहित्य (०१६) प्रकाशनमा आए । दुवै पत्रिका मेरो संकलन भण्डारका लागि त उपयुक्त थिए नै । साथै, यी पत्रिकाका सम्पादकबीचको सम्बन्धले पनि यी पत्रिका संकलन गर्न मलाई बढी प्रेरित गर्‍यो । शशीकला र श्यामप्रसाद दम्पती थिए ।
